Temeljem članka 72. Statuta Osnovne škole Mare Švel- Gamiršek u Vrbanji, Uputa za sprječavanje i suzbijanje epidemije bolesti Covid-19 vezano za rad predškolskih ustanova, osnovnih i srednjih škola u školskoj godini 2021./2022.  Hrvatskog zavoda za javno zdravstvo i Ministarstva znanosti i obrazovanja (u daljnjem tekstu Upute) od 26. kolovoza 2021. godine, ravnateljica Škole donosi

PROVEDBENI PLAN

organizacije rada Škole od 6. rujna 2021.

S ciljem zaštite učenika, djelatnika i ostalih sudionika odgojno- obrazovnog procesa Škole donosim Provedbeni plan organizacije rada škole od 6. rujna 2021. za učenike Osnovne škole Mare Švel - Gamiršek i polaznike predškole (u daljnjem tekstu: Provedbeni plan)

Provedbeni plan se temelji na aktualnim epidemiološkim mjerama zaštite od zaraze virusom Covid-19, izrađen je na osnovi Uputa za sprječavanje i suzbijanje epidemije bolesti Covid-19 vezano za rad predškolskih ustanova, osnovnih i srednjih škola u školskoj godini 2021./2022. Hrvatskog zavoda za javno zdravstvo i Ministarstva znanosti i obrazovanja od 26. kolovoza 2021.

Provedbeni plan obuhvaća sljedeće organizacijske, tehničke i materijalne uvjete, zadatke i mjere prije početka održavanja nastave u školi:

* upoznati roditelje putem web stranice s Uputama HZJZ-a
* održati sjednicu učiteljskog vijeća - upoznati učitelje s Provedbenim planom
* upoznati ostale radnike s načinima organizacije rada
* izvršiti analizu potrebnih sredstava za održavanje i higijenu
* izvršiti nabavu sredstva za dezinfekciju i čišćenje
* temeljito čišćenje i provjetravanje svih prostora škole, dezinfekcija učionica, kuhinje, sanitarnih čvorova i zajedničkih prostora

U Školi će se provoditi i poštovati opće mjere sprječavanja širenja zaraze: **fizičko udaljavanje** (socijalno distanciranje), **higijena ruku, dezinfekcija ruku** te nošenje kirurške maske osim za učenike od prvog do četvrtog razreda i polaznike predškole.

**Fizičko udaljavanje:**

Rad ustanove će osigurati koliko je moguće socijalno distanciranje (fizički razmak).

* zbog malog broja učenika u razrednim odjelima ( 11-16 učenika), svaki učenik će imati svoju školsku klupu koju neće dijeliti s ostalim učenicima u razredu,
* površina učionica ( 56 m2do 70m2), s najviše 16 učenika u razredu omogućava preporučenu distancu od 1,5 m,
* sanitarni čvorovi škole također zadovoljavaju uvjetima iz Uputa HZJZ , odnosno potrebama učenika i polaznike predškole. Učenici razredne nastave i predškole raspolažu s dva sanitarna čvora za dječake i djevojčice koji koriste učenici RN i predškole uz pridržavanje distance od 1,5 m. Učenici predmetne nastave će koristiti tri sanitarna čvora uz obvezno nošenje maske i pravilima jedne osobe u WC – u,
* učenici će u školu ulaziti na dva odvojena ulaza u školu ( glavni ulaz- razredna nastava, istočni ulaz – predmetna nastava ),
* velika površina školskog dvorišta i školskog igrališta također omogućava održavanje nastave izvan učionice svih razrednih odjela istovremeno, uz poštivanje propisanih mjera,
* nastava TZK odvijat će se u školskom dvorištu i u sportskoj dvorani uz pojačanu dezinfekciju svih površina,
* nastava Informatike za razrednu nastavu će se odvijati u matičnim učionicama,
* nastava Informatike u predmetnoj nastavi će se odvijati u učionici Informatike uz pojačanu dezinfekciju svih površina

**Higijena ruku:**

* redovito pranje ruku tekućom toplom vodom i sapunom,
* ruke će se prati prije ulaska u svoju skupinu/učionicu, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo,
* pri pranju ruku potrebno je pridržavati se naputaka za pravilno pranje ruku: https://bit.ly/2ThY08M,
* nakon pranja ruku sapunom i vodom, djeca će ruke osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem

**Dezinfekcija ruku:**

* prednost se daje pranju ruku tekućom vodom i sapunom,
* dezinficijense ne koriste djeca rane i predškolske dobi niti učenici koji imaju promjene na koži ruku ili ako im dezinficijens izaziva nelagodu,
* upotrebu dezinficijensa u učenika ćemo ograničiti na dezinfekciju pri ulasku u školu te se nikako ne treba primijeniti više od dva-tri puta dnevno,
* za učenike od 5. do 8. razreda osnovne škole pored tekuće vode u učionicama će biti osiguran i dezinficijens za ruke u svakoj učionici,
* na suhe i čiste dlanove (obično jedan potisak ili prema uputama proizvođača). Dlanove i područje između prstiju treba protrljati dok se ne osuše, a sredstvo ne treba isprati,
* sredstva za dezinfekcija ruku će se osigurati svim odraslim osobama prisutnim u školi,
* roditelji će svakog petka (posljednji radni dan u tjednu) preobuću obvezno nositi na pranje

**ORGANIZACIJA PROSTORA**

* prostorije u kojoj će učenici boraviti su veće površine i visine, prozračne i osunčane,
* prostorije su vratima i hodnicima odvojene od prostorija u kojima borave druge skupine,
* prostorije se mogu dobro provjetriti vanjskim zrakom,
* prehrana će se organizirati u blagovaonici i holu škole po skupinama (prvi veliki odmor RN, drugi odmor predmetna nastava)
* izbjegavat će se ulazak drugih osoba (primjerice zbog čišćenja, popravka ili donošenja hrane) u prostoriju sve dok djeca borave u njoj,
* u vremenu boravka djece/učenika i odgojitelja/učitelja/nastavnika iz jedne odgojno-obrazovne skupine/razrednoga odjela u zajedničkim prostorijama borave odgojno-obrazovne skupine koje su slične dobi, odnosno koje i uobičajeno provode vrijeme zajedno,
* brinuti da djeca i učenici prilikom prolaska nepotrebno ne dodiruju površine ili predmete,
* djeca i učenici prolaze po najkraćoj mogućoj unaprijed utvrđenoj ruti kretanja,
* korištenje toaleta će se organizirati na način da se pojedino dijete drži na udaljenosti koliko je moguće od djece iz drugih odgojno-obrazovnih grupa (dijete čeka u redu izvan toaleta) o čemu vode brigu učiteljice, svaka za svoj razredni odjel,
* nastava TZK će se izvoditi u otvorenom prostoru ili u sportskoj dvorani TZK – a u blok satima, s vremenskim odmakom za druge razredne odjele uz obvezno čišćenje i dezinfekciju prostora između korištenja dviju skupina,
* za vrijeme odmora tijekom boravka učenika u školi učenici mogu izaći iz učionice,
* posebno se preporučuje da učenici izađu na otvoreno tijekom odmora kada god to vremenske prilike dopuštaju,
* nastava Informatike kao izbornog predmeta za razrednu nastavu će se odvijati u matičnim učionicama razredne nastave, nastava Informatike u predmetnoj nastavi će se odvijati u učionici Informatike

ORGANIZACIJA RADA

* nastava u školi će se održavati za 9 odgojno-obrazovnih skupina koje čine učenici predmetne i razredne nastave i polaznici predškole,
* odgojno-obrazovne skupine imaju 12 do 16 učenika,
* nastava će se ostvarivati u učionicama koje imaju površinu 54- 70m2
* učionice u kojima će se održavati nastava su fizički odvojene jedna od druge više od 10 m što što će omogućiti kontrolu fizičkog kontakta djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove,
* svaka odgojno-obrazovna skupina će pretežno boraviti u jednoj prostoriji (matičnoj učionici), te koristiti sportsku dvoranu i informatičku učionicu,
* smanjen broj nastavnika u radnom danu izvođenjem nastave pretežno u dvosatima,
* dopušteno miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugom djecom/učenicima i odgojiteljima/nastavnicima ( tijekom izvođenja izborne nastave, nastave stranih jezika, dodatne i dopunske nastave, pripremne i dopunske nastave hrvatskoga jezika za djecu koja ne znaju ili nedovoljno znaju hrvatski jezik i slično) na način da je prilikom miješanja skupina/razrednih odjela obvezno držati najveći mogući razmak, kao i nošenje maske, osim za djecu u predškoli i učenike od 1. do 4. razreda osnovne škole te prilikom sportskih aktivnosti.

**Ulazak i izlazak iz škole**

* Škola vodi evidenciju ulaska/izlaska bilo da je riječ o ovlaštenom ili neovlaštenom osoblju (ovlašteno osoblje uključuje: djecu/učenike, osoblje, pomoćno i administrativno osoblje, ostalo osoblje kojem je odobren ulazak; neovlašteno osoblje uključuje: roditelje/skrbnike, neupisanu braću/sestre, djecu/učenike, drugo osoblje koje nije nužno za rad ustanove).
* Evidencija ulazaka i izlazaka će se obaviti na adekvatan način da se ne stvaraju grupiranja na ulazu, npr. za učenike se evidencija obavlja u razredu.
* Ovlaštena osoba ulazi u ustanovu na način da održava razmak od najmanje 1,5 m u odnosu na sve druge osobe dezinficira ruke na ulazu te izbjegava zadržavanje i grupiranje.
* Posjeti ustanovi ograničeni na najmanju moguću mjeru uz preporuku da eventualni posjetitelji imaju digitalne COVID potvrde (pr. izvođenje kazališne predstave i sl.)
* Osigurati će se protok/dolazak što manjeg broja osoba, kako na ulazu u školu tako i u unutarnjim prostorima ustanove.
* U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema epidemije.
* Kada dovodi i odvodi dijete, roditelj ili druga osoba u pratnji djeteta može ući u školu ako je riječ o učeniku 1. razreda osnovne škole (u skladu s odlukom ravnatelja, npr. prvog dana škole) ili o učeniku s teškoćama u razvoju.
* U ustanovu može ući roditelj ili druga osoba u pratnji kada dovodi i odvodi dijete s teškoćama, posebno ako zdravstveno stanje djeteta/učenika to zahtijeva.
* Roditelj ili druga osoba u pratnji djeteta ulazi u vrtić na način da održava razmak od najmanje 1,5 m, a po mogućnosti 2 m u odnosu na sve druge osobe, dezinficira ruke na ulazu te izbjegava zadržavanje i grupiranje u ustanovi.
* Duže zadržavanje (oko 15 minuta) moguće je primjerice prilikom prilagodbe djeteta na novu sredinu na početku uključivanja u ustanovu, uz predočenje digitalne COVID potvrde.
* U pratnji djeteta/učenika uvijek je samo jedna odrasla osoba.
* Roditelj ili druga osoba u pratnji djeteta/učenika obvezno u ustanovi nosi masku te bez maske ne može ući u ustanovu, već dijete/učenika preuzima djelatnik ispred ulaza u ustanovu.
* Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru.
* Na roditeljskim sastancima i individualnim informacijama svi roditelji i učitelji, nastavnici i profesori moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i individualnih informacija prozori budu otvoreni.

**Ulazak i dostava u školu**

* Ulazna vrata otvaraju se na poziv telefonom ili zvonom tijekom radnog vremena i dežurstva.
* Dostavu za potrebe ustanove preuzimaju nadležni radnici ustanove na vanjskim vratima, a ulaz je dopušten iznimno serviserima i ostalim službama čije usluge su prijeko potrebne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.), uz obveznu mjeru dezinfekcije ruku i prema potrebi nošenja zaštitne maske i zamjenske obuće ili jednokratnih nazuvaka.

**Spremačice i čišćenje**

* spremačica i domar prvi ulaze u ustanovu,
* zadnja osoba koja izlazi iz ustanove je spremačica koja dezinficira sve korištene površine.

**Provjetravanje prostorija**

* prostorije u ustanovi obvezno je provjetravati više puta dnevno, svakako prije dolaska i nakon odlaska djece/učenika, i to u trajanju od najmanje pola sata te u vrijeme odmora ili na način, ako to vremenske prilike dopuštaju, da se ostavi otvoren prozor,
* kad je lijepo vrijeme, preporučuje se ostaviti otvorene prozore tijekom odgojno-obrazovnoga rada (npr. jedan sprijeda, jedan straga),
* ako prozori ne mogu biti stalno otvoreni, prostoriju je potrebno redovito provjetravati tijekom odmora i barem jednom na 5 minuta tijekom sata,
* prozori na kip stalno trebaju biti otvoreni,
* klimatizacijski i ventilacijski uređaji mogu se koristiti po potrebi

**Čišćenje prostora**

* dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, zvona, i ostale površine koje koristi veći broj osoba, potrebno je dezinficirati brisanjem više puta dnevno
* čišćenje se provodi u vrijeme kada su djeca u dvorištu ili nakon njihova odlaska,
* potrebno je pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju, i to nakon svakog odmora.

**Maske za lice**

Maske su obvezne u sljedećim situacijama:

* medicinske maske i viziri su potrebni odgojiteljima/učiteljima/nastavnicima samo ako dijete/učenik razvije znakove bolesti tijekom boravka u ustanovi, dok je oboljelom djetetu/učeniku potrebno osigurati masku (ako narušeno zdravstveno stanje djeteta/učenika omogućuje nošenje maske). U tom slučaju se to dijete/učenik/ izolira u zasebnoj prostoriji dok po njega ne dođe roditelj/staratelj, a odgojitelj/učitelj/nastavnik koji nadzire dijete/učenika treba koristiti vizir, masku i jednokratnu pregaču. Nakon odlaska djeteta iz dječjega vrtića, odnosno učenika iz škole, dezinficira se prostorija u kojoj su dijete ili učenik bili izolirani, zaštitna oprema se zbrinjava na odgovarajući način, a ruke se operu vodom i sapunom ili dezinficiraju, no prednost se daje pranju ruku vodom i sapunom. Prostor za izolaciju bolesnog djeteta/učenika te odgojno obrazovnoga radnika koji će biti s njim do dolaska roditelja nalazi se na ulazu u školu.
* prilikom potrebe za intimnom njegom djeteta/učenika,
* prilikom komunikacije djelatnika u zbornici i drugom odgovarajućem prostoru licem u lice,
* za roditelje i druge osobe kada je njihov ulazak u ustanovu nužan,
* u javnom prijevozu, uključujući organizirani prijevoz,
* za učitelje i nastavnike koji provode nastavu u kući učenika,
* za pomoćnike u nastavi, njegovatelje i zdravstvene radnike u ustanovama s posebnim programima za učenike s teškoćama u razvoju,
* učenicima od 5. razreda OŠ nadalje, učiteljima predmetne nastave/nastavnicima te stručnim suradnicima, ako je riječ o ustanovi u kojoj je razmak u učionicama između svih osoba (učenika, nastavnika i dr.) manji od 1,5 m,\*
* učenicima od 5. razreda OŠ nadalje, učiteljima predmetne nastave/nastavnicima, stručnim suradnicima te učenicima i nastavnicima srednjih škola kada dolazi do miješanja učenika različitih razrednih odjela (osim na sportskim aktivnostima),
* \*U slučaju povoljne epidemiološke situacije nadležni lokalni stožer, na prijedlog ustanove i suglasnost osnivača, može odlučiti da za pojedinu školu učenici ne moraju nositi maske te da nastavnici u učionici ne trebaju nositi masku iako je razmak manji od navedenog, kao i obvezu nošenja maski čak i prilikom navedenih razmaka u učionici u slučaju nepovoljne epidemiološke situacije,
* učiteljima ostalih predmeta u razrednoj nastavi,
* odgojiteljima/učiteljima/nastavnicima i svim drugim djelatnicima škole prilikom prolaska hodnikom i sl.,
* učiteljima predmetne nastave/nastavnicima te stručnim suradnicima i drugim djelatnicima škole u vrijeme kontakata s odraslim osobama,
* maske se preporučuju svim drugim djelatnicima škole s kroničnim bolestima koje mogu dovesti do težih oblika bolesti COVID-19 ako im zdravstveno stanje omogućuje nošenje maske.
* Maske je potrebno nositi pravilno na način da cijelo vrijeme prekrivaju nos i usta.

Djeca rane i predškolske dobi, učenici do četvrtog razreda osnovne škole (uključujući četvrti razred), kao i učenici s teškoćama u razvoju koji svladavaju posebne programe, ne nose zaštitne maske.

Izuzet od obveze nošenja maske u školi može biti samo učenik/djelatnik čije zdravstveno stanje to onemogućuje; navedeno utvrđuje nadležni školski liječnik za učenika ili obiteljski liječnik za djelatnika.

**Rukavice**

* Rukavice nose osobe onih zanimanja za koja su se nosile i prije epidemije (kao higijenski standard).

**Mjerenje temperature i praćenje pojave simptoma**

* Djelatnici koji nisu cijepljeni i koji nisu preboljeli COVID-19 unazad devet mjeseci obvezno mjere tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine, kako je navedeno u nastavku.

**Postupanje s febrilnim djelatnikom, odnosno osobama s drugim simptomima zarazne bolesti**

* S povišenom tjelesnom temperaturom, respiratornim simptomima i drugim simptomima zarazne bolesti nije dopušteno raditi, brinuti se o djeci niti dolaziti u prostor poslodavca, odnosno ustanove, što je i inače nužno u radu ovakvih ustanova. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta. Ravnatelj treba imati unaprijed organiziranu zamjenu za takav slučaj.

**Djeca/učenici**

* Roditelji su dužni povremeno izmjeriti tjelesnu temperaturu djetetu te svaki put prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbuhobolje te znakova respiratorne bolesti (kašalj, curenje nosa, grlobolja, bol u uhu).
* U slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.
* roditelj kod kuće vodi evidenciju o mjerenju temperature,
* Prilikom sumnje na povišenu tjelesnu temperaturu te pojave akutnih simptoma zarazne bolesti (npr. kašalj, teškoće u disanju, poremećaj osjeta njuha i okusa, proljev, povraćanje) potrebno je djetetu u školi izmjeriti tjelesnu temperaturu.
* Ako djeca/učenici razviju simptome bolesti COVID-19 tijekom boravka u ustanovi, odgojitelji/učitelji odmah obavještavaju roditelje/staratelje, koji u najkraćem roku trebaju doći po dijete.

**Sumnja na COVID-19**

**Znakovi koji upućuju na moguću zarazu koronavirusom:**

* povišena tjelesna temperatura (pod pazuhom > 37,2)
* simptomi respiratorne bolesti - kašalj, teškoće u disanju, grlobolja
* poremećaj osjeta njuha i okusa
* gastrointestinalne smetnje (proljev, povraćanje i bol u trbuhu, posebno u manje djece).

Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

**Postupanje u slučaju sumnje na zarazu**

* Prilikom pojave navedenih znakova bolesti dijete/učenik ili djelatnik ostaje kod kuće, javlja se najprije telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj ili djelatnik telefonom obavještava ustanovu.
* Ako se znakovi bolesti jave tijekom boravka u ustanovi, odmah treba pozvati roditelja te dijete/učenika izolirati u prikladnoj prostoriji do dolaska roditelja. Oboljeli djelatnik odmah napušta ustanovu.

Ravnatelj odmah javlja nadležnom epidemiologu/školskom liječniku:

* svako grupiranje osoba sa sumnjom na COVID-19 (dva i više djelatnika i/ili djece/učenika sa sumnjom iz iste sobe/učionice/hodnika i sl.)\* kao što se to radi i u slučaju drugih zaraznih bolesti koje se obvezno prijavljuju u Republici Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku,
* svaku pojedinačnu potvrđenu infekciju koronavirusom koju djelatnik, odnosno roditelj imaju obvezu žurno javiti ravnatelju ustanove.
* Prilikom pojedinačnog slučaja pojave simptoma koji mogu upućivati na zarazu koronavirusom, odgojno-obrazovna skupina/razredni odjel u pravilu nastavlja dalje s odgojno-obrazovnim radom, dok se prilikom grupiranja osoba sa znakovima bolesti\* postupa sukladno mišljenju liječnika.
* Kada se u djeteta ili djelatnika utvrdi zaraza koronavirusom, postupa se sukladno odluci nadležnog epidemiologa ili školskog liječnika što, uz ostalo, znači da se za sve osobe u kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

Sukladno dokumentu *Postupanje s oboljelima, bliskim kontaktima oboljelih i prekid izolacije i karantene*[(https://www.hzjz.hr/wp-content/uploads/2020/03/Postupanje-s-oboljelima-bliskimkontaktima-oboljelih-i-prekid-izolacije-i-karantene-5.pdf)](https://www.hzjz.hr/wp-content/uploads/2020/03/Postupanje-s-oboljelima-bliskim-kontaktima-oboljelih-i-prekid-izolacije-i-karantene-5.pdf), u samoizolaciju ne idu cijepljene osobe (14 dana do 9 mjeseci nakon završetka cijepljenja), osobe koje su preboljele COVID-19 unazad devet mjeseci, kao i osobe koje su preboljele i primile jednu dozu cjepiva u osam mjeseci od početka bolesti i to devet mjeseci od primitka cjepiva.

**Putovanje u školu javnim ili organiziranim prijevozom**

* U javnom prijevozu učenici se trebaju pridržavati mjera propisanih za javni prijevoz (nošenje maske u javnom prijevozu i održavanje fizičke distance).
* Prilikom organiziranog prijevoza obvezno je nošenje maski i potrebno je koliko je to moguće osigurati što veći razmak i grupirati učenike prema razrednim odjelima/odgojno-obrazovnim skupinama koje i inače u školi/vrtiću dolaze u kontakt, kako je ranije opisano.
* Djeca koja u školi ili vrtiću borave zajedno, u organiziranom prijevozu se ponašaju jednako (s jednakom distancom) kao u vrtiću i školi.

**Djeca**

**Dodirivanje lica**

* Djecu/učenike treba učiti i podsjećati da ne dodiruju usta, nos, oči i lice te da ne stavljaju ruke i predmete u usta; u skladu s njihovom razvojnom dobi.

**Kihanje i kašljanje**

* Djecu/učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.

**Pribor za jelo**

* Izbjegavati dijeljenje čaša, šalica, posuđa i pribora za jelo s drugim osobama.

**Didaktička oprema i igračke**

* Opremu glatkih, tvrdih površina koja se lako opere deterdžentom i vodom potrebno je redovito oprati te kada je moguće izložiti da se osuši na suncu. Didaktičku opremu i igračke koju je nemoguće oprati, a lako je zamijeniti (uzimajući u obzir cijenu, dostupnost i sl.), predlaže se povremeno zamijeniti novom.

**Tjelesne aktivnosti i glazbena kultura**

* Djecu i učenike potrebno je poticati na bavljenje sportom zbog očuvanja dobrobiti i vlastitog zdravlja.
* Dopušteno je održavanje nastave tjelesne i zdravstvene kulture u školskim sportskim dvoranama, ali se preporučuje održavanje nastave koliko je to moguće na otvorenom.
* Ne preporučuju se sportska natjecanja u zatvorenom te se u epidemiološkom smislu na zatvorenom primjenjuju odgovarajuće preporuke za sport ako su na snazi.
* Nekoliko odgojno-obrazovnih skupina (razrednih odjela) koje su slične dobi i uobičajeno provode školske i izvanškolske aktivnosti zajedno mogu se spajati na nastavi tjelesne i zdravstvene kulture, u svlačionici, kao i u dvorani.
* Dopušteni su treninzi školskih sportskih klubova u školskim dvoranama u kojima sudjeluju učenici različitih razreda.
* Dopušteni su treninzi športskim klubovima u školskim dvoranama za sve dobi i kategorije sportaša.
* Preporučuje se prilikom treninga sportskih klubova održavanje treninga sa stalnim grupama nepromijenjenog sastava.
* Nisu dopušteni treninzi rekreativaca u školskim dvoranama.
* Djecu i učenike treba poticati na sudjelovanje u kulturnim aktivnostima kako bi izrazili svoju kreativnost.
* Aktivnosti vezane uz kulturu koje su dio kurikuluma kao što je glazbena kultura, poželjno je provoditi.
* Tijekom glazbenih aktivnosti na satovima glazbene kulture, prilikom pjevanja, djecu/učenike treba pozicionirati tako da nisu licem okrenuti jedan u drugog (male grupe i veća distanca prilikom pjevanja).
* Glazbeni instrumenti koji se mogu lako dezinficirati slobodno se mogu koristiti.
* Dopušteno je organiziranje zbora i orkestra za učenike različitih razreda i škola koje učenici pohađaju uz održavanje najvećega mogućeg razmaka i osnivanje stalnih grupa nepromijenjenog sastava.

**Edukacija i informiranje**

* U školi su postavljeni informativni posteri na ključnim mjestima, u učionicama i toaletima koji služe kao podsjetnici o higijenskim protokolima u ponašanju u vrijeme pandemije [https://www.hzjz.hr/wpcontent/uploads/2020/03/Pranje\_ruku\_.pdf).](https://www.hzjz.hr/wp-content/uploads/2020/03/Pranje_ruku_.pdf)

**Ostale preporuke**

* Djecu/učenike razredne nastave može se odvesti u šetnju pridržavajući se protuepidemijskih mjera. Nakon povratka u ustanovu djeca/učenici peru ruke vodom i sapunom.
* Stručni suradnici koji inače svakog dana borave u odgojno-obrazovnim skupinama mogu ulaziti u odgojno-obrazovne skupine/razredne odjele.

**Izvanučionička nastava provodi se prema sljedećim preporukama:**

[https://www.hzjz.hr/wp-content/uploads/2020/03/Mogu%C4%87nosti-izvo%C4%91enjaizvanu%C4%8Dioni%C4%8Dke-nastave-vezano-uz-pandemiju-COVID-19-2.pdf](https://www.hzjz.hr/wp-content/uploads/2020/03/Mogu%C4%87nosti-izvo%C4%91enja-izvanu%C4%8Dioni%C4%8Dke-nastave-vezano-uz-pandemiju-COVID-19-2.pdf)

* Radi praćenja iskustva grupnog testiranja učenika bez znakova bolesti, nakon izvanučioničke nastave s noćenjem, kao i sportskih natjecanja i sličnih događaja za učenike kada je nužno grupno testiranje na SARS-CoV-2 sukladno posebnim preporukama, organizator dostavlja na skolska.medicina@hzjz.hr sljedeće izvješće:

|  |  |  |  |  |
| --- | --- | --- | --- | --- |
| Županija |  |  |  |  |
| Grad/općina |  |  |  |  |
| Organizator |  |  |  |  |
| Događaj (naziv i datum) |  |  |  |  |
| Ukupan broj sudionika |  |  |  |  |
| Broj negativnih testova |  |  |  |  |
| Broj pozitivnih testova |  |  |  |  |
| Prosječna približna dob sudjelovali | učenika | koji | su |  |

**Natjecanja znanja i ispiti znanja na kojima sudjeluju učenici iz nekoliko škola** provodit će se prema uputama za državnu maturu koje se nalaze na poveznici:

▪ Upute za provedbu državne mature tijekom epidemije koronavirusa (COVI[D-](https://www.hzjz.hr/wp-content/uploads/2020/03/Upute-za-provedbu-dr%C5%BEavne-mature-tijekom-epidemije-koronavirusa-COVID-19-1.pdf)

[19)](https://www.hzjz.hr/wp-content/uploads/2020/03/Upute-za-provedbu-dr%C5%BEavne-mature-tijekom-epidemije-koronavirusa-COVID-19-1.pdf) (03/05/2021)

▪ [Posebni uvjeti za učenike s izrečenom mjerom samoizolacije tijekom polaganja ispita državne mature](https://www.hzjz.hr/wp-content/uploads/2020/03/Posebni-uvjeti-za-u%C4%8Denike-s-izre%C4%8Denom-mjerom-samoizolacije-tijekom-polaganja-ispita-dr%C5%BEavne-mature.pdf) (03/05/2021).

Osigurava se kontinuirana nužna suradnja s osnivačem i lokalnim stožerom CZ.

Ove upute će se prilagođavati aktualnoj epidemiološkoj situaciji, kao i svim novim preporukama relevantnih institucija, posebno Svjetske zdravstvene organizacije.

Ove preporuke ne isključuju provođenje drugih preporuka sukladno aktualnoj i promijenjenoj epidemiološkoj situaciji.

Vrbanja, 3. rujna 2021.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dara Brčić